**Вирусология ИТИ Коррупцияга қарши ички назорат тузилмаси мутахассиси Н.К.Маматовнинг фаолият олиб бораётган барча институт ходимларига**

**МУРОЖААТИ**

**КОРРУПЦИЯГА ҚАРШИ КУРАШИШ БАРЧАНИНГ ИШИ**

Коррупция давлатнинг ҳар томонлама ривожланишида тўсиқларга рўбарў қилувчи салбий омил экани барчага маълум. Ана шунинг учун ҳам мамлакатимизда коррупцияга олиб келадиган сабаб ва шарт-шароитларни бартараф этишга қаратилган чора-тадбирлар тизими яратилди. 2017-йилда қабул қилинган Ўзбекистон Республикасининг “Коррупцияга қарши курашиш тўғрисидаги” Қонуни, 2017-йил 3-январда “Коррупцияга қарши муросасиз муносабатда бўлиш муҳитини яратиш, давлат ва жамият бошқарувида коррупциявий омилларни кескин камайтириш ва бунда жамоатчилик иштирокини кенгайтириш чора-тадбирлари тўғрисида”ги Президент Фармони билан бу иллатга қарши курашишнинг янги услублари амалиётга жорий қилинмоқда. Хусусан, юқоридаги Фармонга мувофиқ, “Коррупцияга оид жиноятларни содир этишда айбдор деб топилган шахсларнинг очиқ электрон реестри” юритилиши амалиётга тадбиқ этилди.

Реестрга киритилган шахсларга қуйидагилар тақиқланади:

\* давлат хизматига қабул қилиниши ва давлат мукофотлари билан тақдирланиши;

\* сайланадиган ва алоҳида тартибда тайинланадиган лавозимларга номзодларининг кўрсатилиши;

\* давлат органлари ҳузуридаги жамоатчилик кенгашлари ҳамда идоралараро коллегиал органларнинг аъзолигига киритилиши;

\* уларнинг тадбиркорлиги давлат харидларида ва давлат-хусусий шериклик битимида иштирокчи (ижрочи) сифатида қатнашиши;

\* давлат улуши 50 фоиздан юқори бўлган ташкилотлар ҳамда давлат таълим муассасаларида раҳбарлик лавозимларида фаолият юритиши.

Шунингдек, Фармонга кўра, 2022-йил 1-январдан давлат хизматчилари, давлат улуши 50 фоиздан юқори ташкилотлар, давлат корхоналари ва муассасалари раҳбарлари ва ўринбосарлари, уларнинг турмуш ўртоғи ва вояга етмаган фарзандларининг даромадлари ва мол-мулкини мажбурий декларация қилиш тизими жорий этилди. Декларацияни беришдан бош тортиш ва қасддан нотўғри маълумотларни киритиш уни давлат хизматидан четлаштиришга ва жавобгарликка сабаб бўлади. Шунингдек, давлат хизматчиларига хорижда банк ҳисобрақамларини очиш, нақд пул маблағларини сақлаш ва бошқа мол-мулкка эга бўлиш тақиқланди.

Мансабдорнинг ўз шахсий манфаати мажбуриятларини объектив ва холис бажаришига таъсир кўрсатувчи ёки таъсир кўрсатиши мумкин бўлган вазиятлар манфаатлар тўқнашуви ҳисобланади. Манфаатлар тўқнашувини ошкор қилиш ва олдини олиш бўйича чора кўрмаганлик жавобгарликни келтириб чиқаради. Шу билан бирга, 2021-йил, 6-июлда “Коррупцияга қарши курашиш фаолиятини самарали ташкил этишга доир қўшимча чора-тадбирлар тўғрисида”ги Президент қарори қабул қилинди. Қарорга мувофиқ, 2021-йил 1-сентябрдан давлат органлари ва ташкилотлари ходимлари онлайн очиқ танлов асосида ишга қабул қилиш жорий этилди. Барча давлат органлари ва ташкилотлари, вилоят ҳокимликларида коррупцияга қарши ички назорат тузилмалари фаолияти йўлга қўйилди. 2021-йилнинг 1- авгyстидан бошлаб давлат харидлари соҳасидаги тендерлар натижалари очиқ эълон қилинмоқда.

Коррупцияга қарши курашиш бўйича Ўзбекистон Республикаси Президентининг Фармон ва Қарорларига мувофиқ механизм ва ҳуқуқий асосларини яратиш ва амалиётга тадбиқ этиш учун ички идоравий хужжатлар ишлаб чиқилди, тасдиқланди , Коррупция хавфига энг кўп мойил бўлган функция ва лавозимлар рўйҳати тузилди. Коррупциявий хавф-хатарларни аниқлаш, баҳолаш ва уларни камайтириш бўйича зарур чора ва тадбирлар белгиланди, уларни амалга ошириш борасида харита тузилиб, тегишли дастур шакллантирилди тасдиқланди ва кенг фаолиятга тадбиқ этилмоқда.

**Ҳурматли ҳам касблар ва ходимлар!**

Республика санитария-эпидемиологик осойишталик ва жамоат саломатлиги Қўмитасининг 2021-йил 16-августдаги 98-сонли буйруғида таъкидланганидек, коррупцияга қарши курашиш ишларини амалга оширишда барча ишчи-ходимлари масъул ва жавобгарлиги белгиланган. Шундан келиб чиқиб, барчангиздан иш фаолиятингизда ўз хизмат, вазифа, бурчларингизга халол ва сидқидилдан муносабатда бўлишингиз, одоб ва ахлоқ қоида меъёрига ҳамда коррупцияга қарши курашишга оид ички тартиб-таомилларига тўлиқ , холисона, шаффоф, виждонан риоя этишингизни, ҳуқуқларингиздан фойдаланишда манфаатлар тўқнашувидан ( таъмадан, пора олишдан) сақланишингиз мамлакат ривожи, халқимиз турмуши фаровонлигига хизмат қилишини, шахсий камолатингизда муҳим аҳамият касб этишини унутманг!

**Вирусология ИТИ**

**Коррупцияга қарши ички**

**назорат тузилмаси мутахассиси (имзоланган) Н.К.Маматов**